Michele Waagaard

Michele Waagaard (født 1980)Ingvild Drange Tronhus: «Dette gjør Michele (42) i dag: – Jeg er en glemt popstjerne», Ringerikes Blad 13. august 2022; besøkt 1. april 2024. er en norsk-thailandsk musiker, modell, skuespiller og programleder. 

Waagaard begynte karrieren sin i 1995 da hun spilte i musikkvideoen til Thailands største popstjerne Bird Thongchai Mcintyre. I 1996 ble hun over et veddemål med på en modellkonkurranse for ungdomsbladet «The Boy». Waagaard vant konkurransen som «The Boy's female model of the year».

Samme år ble hun headhuntet på en bar i Bangkok av en talentspeider fra Grammy Entertainment. Etter å ha signert kontrakt med Grammy, kom Michele sammen med sju andre nye talenter i Grammy ut med albumet Teen 8 Grade A. Blant disse åtte ungdommene var de fire jentene Michele, Jennifer, Anna og Por. I 1999 kom disse fire jentene ut med albumet JAMP.Torbjørn Berg: «Norske Michele stjerne i Thailand», Dagbladet 22. april 2001; besøkt 1. april 2024.

I 2002 begynte hun som produsent og programleder (VJ) for MTV Thailand.

Etter ca. 10 år i Bangkok flyttet hun i 2004 tilbake til Norge og begynte som programleder på det interaktive Svisj på NRK2.Jonas Tjernsland: «Fra MTV til NRK2», VG 8. desember 2004; besøkt 1. april 2024.

Per 2022 bor hun i Berlin og arbeider med å lede live-streaming for TikTok.

Waagaard ble i 2001 portrettert i Alex Rosens portrettserie Folk i farta.

 Referanser 

 Eksterne lenker 



Kategori:Norske musikere
Kategori:Norske modeller
Kategori:Norske TV-programledere
Kategori:Programledere for NRK TV
Kategori:Personer fra Ringerike kommune